23.2.2023 г.
BG
Официален вестник на Европейския съюз
L 58/223 ЕВРОПЕЙСКИ ПАРЛАМЕНТ
ГЛАВА 3 2 — ЕКСПЕРТЕН ОПИТ И ИНФОРМАЦИЯ: ПРИДОБИВАНЕ, АРХИВИРАНЕ, СЪЗДАВАНЕ И РАЗПРОСТРАНЕНИЕ (продължение)
321
(продължение) — задълженията на Европейския парламент по силата на международни и междуинституционални споразумения за сътрудничество, включително вноската на Европейския парламент за покриване на финансовите разходи, свързани с управлението на историческите архиви на Съюза, в съответствие с Регламент (ЕИО, Евратом) No 354/83, — разходите на Европейския център на научните медии, чиято дейност е под надзора на Комитета на Европейския парламент за бъдещето на науката и технологиите (STOA), за укрепване на допирните точки между Европейския парламент, научната общност и медиите с цел по-конкретно да се насърчат изграждането на мрежи, обучението и разпространението на знания.
Това включва например: — организирането на дейности и разходи (включително пътни разноски, настаняване и кетъринг) във връзка с поканването на журналисти, заинтересовани страни и други експерти да участват в тези дейности, — създаване и поддържане на мрежи в допирните точки между Европейския парламент, научната общност и медиите, — организиране на семинари, конференции и курсове за обучение относно настоящите научни и технологични развития и въпроси, както и относно характера и ефективността на научната журналистика, — използване на експертна информация и анализи от академичните среди, медиите и други източници в областта на науката и технологиите в полза на лицата, определящи политиките, и гражданите, — предоставяне на по-широк достъп до изследвания на Европейския парламент и други съответни материали в областта на науката и технологиите чрез писмени, аудио-визуални и други средства, — разработване на техники и методи за подобряване на способността за разпознаване и разпространение на надеждни източници в областта на науката и технологиите, — подкрепа за инсталирането, модернизирането и използването на съвременно техническо оборудване и съоръжения за медиите, в подкрепа на такъв диалог, — развиване на по-тясно сътрудничество и в по-общ план на връзки между Европейския парламент, съответните медии и университетите и научноизследователските центрове в тази област, включително чрез отразяване в медиите на ролята и работата на Европейски център на научните медии, както и на достъпността му за гражданите.
Този бюджетен кредит може също така да бъде използван за подкрепа на диалога между Европейския парламент и академичната общност, медиите, мозъчните тръстове и гражданите по отношение на работата за прогнозиране на дългосрочните тенденции, пред които са изправени отговорните за вземането на решения лица в ЕС, както в областта на науката, така и в по-широк план, чрез семинари, публикации и други дейности, изброени по-горе.
Очакваният размер на целевите приходи в съответствие с член 21, параграф 3 от Финансовия регламент възлиза на 100 EUR.
Правно основание
Регламент (ЕИО, Евратом) № 354/83 на Съвета от 1 февруари 1983 г. относно отваряне за обществеността на историческите архиви на Европейската икономическа общност и на Европейската общност за атомна енергия (ОВ L 43, 15.2.1983 г., стр. 1).